Добролишта

**Добролишта** (дијалектно: *Добролишча*; , *Калохори*; до 1926 г. *Δοβρόλιστα*, *Довролиста*) — село во Костурско, Егејска Македонија, денес во општината Костур од истоимениот округ на Западна Македонија, Грција.

## Географија и местоположба

Селото се наоѓа на 17 километри југозападно од градот Костур и Костурското Езеро. По Грчката граѓанска војна кон територијата на селото е присоединета напуштената населба Чрчишта. Селото се наоѓа на надморска височина од 681 метри.

## Историја

Во XV век во Добролишта биле евидентирани 140 глави на домаќинства Според статистиката на Васил К’нчов („Македонија. Етнографија и статистика“) во 1900 година *Добролишта* имало 270 жители Македонци и 160 муслимани

Во почетокот на XX век целото население на Добролишта било под влијание на Цариградската патријаршија, но по Илинденското востание во почетокот на 1904 година поминало под влијание на Бугарската егзархија.. Истата година турските власти не дозволиле да се отвори егзархиско училиште во селото. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 328 Македонци под врховенството на Бугарската егзархија и 32 Власи.

На Етнографската карта на Битолскиот Вилает од 1901 г. *Добромишта* се води како мешано македонско-турско село во Костурската каза на Горичкиот санџак со 70 куќи.

Според грчката статистика од 1905 година селото било чисто грчко со 500 жители. Во 1905 година селото настрадало од грчки андартски напади на чело со Николаос Платанијас.. Во октомври 1906 година отоманските сили во селото го убиле војводата Никола Добролитски и двајца негови четници. Според Георги Константинов Бистрицки селото пред Балканските војни имало 30 турски и 50 македонски семејства, додека според Георги Христов имало и едно влашко семејство.

Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 468 жители, додека на пописот од 1920 година, во селото биле евидентирани 434 жители.  Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Во 1927 година, селото било преименувано во Калохорион.

Во текот на Втората светска војна, селото било окупирано од страна на италијанските окупатори, по кое било предадено на бугарските сили. Селото настрадало во текот на Грчката граѓанска војна и голем број на жители на селото биле принудени да ги напуштат своите домови, и тие главно заминале во Македонија или во социјалистичките земји од Источна Европа. Голем дел од населението било малтретирано. 13 деца од селото биле протерани како деца бегалци, додека имало и 13 политички убиства..

## Демографија

Во 1928 година селото броело 455 жители., додека во 1940 година селото броело 634 жители.

Селото во пописот од 1951 година броело 585 жители, на пописот од 1961 година, во селото живееле 520 жители, во 1971 година имало 458 жители, во 1981 година имало 475 жители, додека во 1991 година имало 459 жители. Денеска, населението на селото е 458 жители според пописот од 2001 година.

## Личности
;Родени во Добролишта
* Вангел Мирковски (1915 - 1949)
* Васил Христовски (1913-1948)
* Ѕисо Дељовски)
* Ѕисо Калиманов]
* Илија Тепов (1884 - ?)
* Илија Толев
* Митре Калиманов
* Никола Добролитски (1876 - 30 октомври 1906)
* Паскал Калиманов 
* Стасо Чанаков Добролитски
* Стерјана Вангелова (1924 - )
* Тодор Влахов (1913 - 1946)
* Тодор Калиманов
* Трпо Калиманов (? - 1943)
* Штерјо Калиманов - Добролитски
* Стерјана Вангелова-Славјанка - македонски деец

;Починати во Добролишта
* Никола Добролитски (1879 - 30 октомври 1906)

;Други
* Јагнула Куновска (1943 - )

## Наводи

Категорија:Костур (општина)